LLYWODRAETH LEOL, CYMRU Enwi, cychwyn, cymhwyso a dehongli 1 1 Enw'r Rheoliadau hyn yw Rheoliadau Pwyllgorau Safonau (Cymru) (Diwygio) 2006 a daw'r Rheoliadau hyn i rym ar 14 Gorffennaf 2006. 2 Mae'r Rheoliadau hyn yn gymwys o ran Cymru. 3 Yn y Rheoliadau hyn— ystyr “ Rheoliadau 2001 ” (“ the 2001 Regulations ”) yw Rheoliadau Pwyllgorau Safonau (Cymru) 2001 . Diwygiadau i Reoliadau 2001 2 Diwygir Rheoliadau 2001 fel a ganlyn. 3 Yn rheoliad 2— a yn y lle priodol yn nhrefn yr wyddor mewnosoder— ystyr “is-bwyllgor cymunedol” (“ community sub-committee ”) yw is-bwyllgor a benodwyd gan bwyllgor safonau awdurdod lleol o dan adran 56 o Ddeddf 2000 ; ; b yn y lle priodol yn nhrefn yr wyddor mewnosoder— ystyr “is-bwyllgor adran 54A” (“ section 54A sub-committee ”) yw is-bwyllgor a benodir gan bwyllgor safonau awdurdod perthnasol o dan adran 54A(1) o Ddeddf 2000; ; c yn y diffiniad o “pwyllgor safonau”, yn lle “mae'n cynnwys is-bwyllgor i bwyllgor safonau;” rhodder “mae'n cynnwys is-bwyllgor adran 54A ac is-bwyllgor cymunedol.”; ac ch hepgorer y diffiniad o “is-bwyllgor i bwyllgor safonau”. 4 Yn lle rheoliad 3, rhodder— 3 1 Yn ddarostyngedig i baragraff (2) rhaid i bwyllgor safonau fod yn bwyllgor a chanddo nid llai na phum aelod na mwy na naw. 2 Rhaid i is-bwyllgor adran 54A fod yn bwyllgor a chanddo nid llai na thri aelod. . 5 Yn lle rheoliad 10, rhodder— 10 1 Rhaid i aelodaeth pwyllgor safonau awdurdod lleol sydd i gyflawni swyddogaethau mewn perthynas ag— a cynghorau cymuned sydd wedi'u lleoli yn ardal yr awdurdod lleol hwnnw; a b aelodau'r cynghorau cymuned hynny, gynnwys o leiaf un aelod pwyllgor cymunedol. 2 Yn ddarostyngedig i baragraff (3), rhaid i benodiad aelod pwyllgor cymunedol yn aelod o bwyllgor safonau awdurdod lleol sydd i gyflawni'r swyddogaethau a ddisgrifir yn is-baragraffau (1)(a) a (b) gael ei wneud gan yr awdurdod lleol hwnnw. 3 Cyn gwneud penodiad o dan baragraff (2) rhaid i'r awdurdod lleol ymgynghori— a â'r cynghorau cymuned sydd wedi'u lleoli o fewn ei ardal; a b â chymdeithasau cynghorau cymuned a sefydlwyd (os o gwbl) ar gyfer yr ardal honno, ac sy'n gweithredu oddi mewn iddi. . 6 Ar ôl rheoliad 18, mewnosoder— 18A 1 Ni fydd tymor swydd aelod o bwyllgor safonau awdurdod lleol sy'n aelod pwyllgor cymunedol yn hwy nag— a pedair blynedd; neu b y cyfnod hyd at yr etholiadau cyffredin ar gyfer y cyngor cymuned y mae'r aelod pwyllgor cymunedol yn aelod ohono, sef yr etholiadau nesaf ar ôl i'r person hwnnw gael ei benodi'n aelod pwyllgor cymunedol o'r pwyllgor hwnnw, pa gyfnod bynnag fo'r byrraf. 2 Rhaid i aelod pwyllgor cymunedol roi'r gorau i fod yn aelod o bwyllgor safonau awdurdod lleol os yw'r aelod hwnnw'n peidio â bod yn aelod o gyngor cymuned o fewn ardal yr awdurdod lleol o dan sylw. . 7 Yn lle paragraff (2) o reoliad 21, rhodder— 2 Yn ddarostyngedig i baragraff (4) caniateir i aelod annibynnol o bwyllgor safonau awdurdod perthnasol gael ei ailbenodi gan yr awdurdod perthnasol hwnnw am un tymor olynol arall. 3 Wrth iddo ailbenodi aelod annibynnol o dan baragraff (2), nid oes raid i'r awdurdod perthnasol gydymffurfio â'r gofynion a osodir gan reoliadau 13 i 17. 4 Os ailbenodir aelod annibynnol o dan baragraff (2), rhaid i'r tymor olynol arall hwnnw beidio â bod yn fwy na phedair blynedd. . 8 Ar ôl rheoliad 21, mewnosoder— 21A 1 Yn ddarostyngedig i baragraff (2) o reoliad 18A, caniateir i aelod pwyllgor cymunedol o bwyllgor safonau awdurdod lleol gael ei ailbenodi gan yr awdurdod lleol hwnnw am un tymor olynol arall. 2 Cyn ailbenodi aelod pwyllgor cymunedol o dan baragraff (1) rhaid i'r awdurdod lleol ymgynghori— a â'r cynghorau cymuned sydd wedi'u lleoli o fewn ei ardal; a b â chymdeithasau cynghorau cymuned a sefydlwyd (os o gwbl) ar gyfer yr ardal honno, ac sy'n gweithredu oddi mewn iddi. . 9 Ar ôl paragraff (9) o reoliad 22, mewnosoder— 10 Nid oes dim yn y Rheoliadau hyn yn rhwystro aelodau pwyllgor safonau rhag ethol cadeirydd neu is-gadeirydd sy'n aelod annibynnol o'r pwyllgor hwnnw ac sydd— a wedi'i ailbenodi'n aelod o'r fath o dan reoliad 21(2); a b wedi'i ethol yn gadeirydd neu'n is-gadeirydd y pwyllgor hwnnw yn ystod tymor swydd cyntaf yr aelod. . 10 Yn lle rheoliad 24, rhodder— 24 1 Ni chaiff unrhyw fusnes ei drin mewn cyfarfod o bwyllgor safonau, ac eithrio is-bwyllgor adran 54A— a onid oes tri aelod o leiaf yn bresennol, gan gynnwys y cadeirydd; a b onid yw o leiaf hanner yr aelodau sy'n bresennol (gan gynnwys y cadeirydd) yn aelodau annibynnol. 2 Ni chaiff unrhyw fusnes ei drin mewn cyfarfod o is-bwyllgor adran 54A— a onid oes dau aelod o leiaf yn bresennol, gan gynnwys y cadeirydd; a b onid yw o leiaf hanner yr aelodau sy'n bresennol (gan gynnwys y cadeirydd) yn aelodau annibynnol. 3 At ddibenion paragraff (1) a (2) mae'r term “cadeirydd” yn cynnwys— a is-gadeirydd sy'n llywyddu'n unol â pharagraff (4) o reoliad 22; a b aelod annibynnol sy'n llywyddu'n unol â pharagraff (5) o reoliad 22. . Llofnodwyd ar ran Cynulliad Cenedlaethol Cymru o dan adran 66(1) o Ddeddf Llywodraeth Cymru 1998 11 Gorffennaf 2006 D. Elis-Thomas Llywydd y Cynulliad Cenedlaethol 11 Gorffennaf 2006